
DISPUTATIO  MEDICA 

DE 

DYSENTERIA. 


AUCTORE  JOANNE  HAWKINS  DIVIR. 

. 

t  v 

V ix  ullum  valetudinis  adversae  genus  meliore 
jure  medicorum  studium  acerrimum  sibi  ad- 
sciscit,  quam  luctuosissimum  illud,  quod  Dysen¬ 
teria  nominari  solet.  Neque  minoris  eorum, 

- 

qui  rei  publicae  praesunt,  quam  medicorum 
interest,  ut  malum  tam  exitiosum  rite  curetur. 
Haec  enim  pestis,  bello  exardente,  plura  mili¬ 
tum  et  nautarum  millia  quotannis  absumere 
solet :  nec  profecto  legiones  Britannicae,  aus¬ 
pice  illo  illustri  viro.  Duce  Vellingtoni  nobilis¬ 
simo,  tanta  gloria  se  decorassent,  Gallis  ve  expul- 

sis  et  devictis,  Lusitaniam  et  Hispaniam  liberas- 
sent ;  nisi  medici  iis  praepositi  nova  et  meliori 
curatione  hunc  morbum  instantem  praecavis¬ 
sent,  grassantemque  levassent  aut  sustulissent. 

Milites  inter  munera  obeunda  multis  labori¬ 
bus  et  aerumnis  objecti,  sub  dio  noctu  dormi¬ 
re,  imo  vero  saepe  vigilare,  et  imbres,  pruinas, 
frigora,  ardores  meridianos,  roresque  vesperti¬ 
nos  subire  soliti,  prae  aliis  opportuni  sunt,  quos 
Dysenteria  adoriatur.  Quod  si  castra  ponant 
sub  Jove  vario  et  humido,  in  agris  palustribus, 
necdum  desiccatis,  nulla  arte  securi  esse  pos¬ 
sunt,  quin  plus  minusve  ea  plecterentur.  Nec 
vero  non  affirmare  licet,  victum  et  vestitum  ido¬ 
neum,  et  alia  istiusmodi,  quae  medici  militares 
legionibus  praeceperint,  multa  hominum  millia 
salva  praestitisse  ;  qui,  missis  iisdem,  periissent. 
Quatuor  annos  in  Hispania  et  Gallia  commora¬ 
tus,  legioni  Lxxixnae  medicus  secundus,  morbum 
propositum  quam  felicissime  curatum  vidi :  mi- 
hique,  quoad  vivam,  semper  cordi  erit  contem¬ 
plari,  quantum  medici  exercitui  Britannico 

praepositi  patriae  consuluerint,  quantas  mise¬ 
rias  leniverint,  quot  viros  fortes  letho  eripuerint. 

Cullenus  perceleber  Dysenteriam  Classi  Py. 
rexiae ,  Ordini  Profluviae  subjectam,  ita  defi¬ 
nivit:  “  Pyrexia  contagiosa  ;  dejectiones  fre- 
cc  quentes,  mucosae,  vel  sanguinolentae,  reten- 
tc  tis  plerumque  faecibus  alvinis  ;  tormina  ;  te- 
<c  nesmus.” 

Haec  definitio  duplici  macula  non  carere 
habetur.  Quidam  scilicet  proponunt  pyrexiam 
interdum  deesse ;  quos  si  id  non  fefellit,  illud 
certe  convenit,  perraro  non  subesse  pyrexiam, 
ideoque  Cullenum  vix  errasse.  Alii  porro  Dy¬ 
senteria  necne  sit  pestilens,  dubitarunt  ;  de 
qua  sane  re  medici  in  duas  partes  diducuntur. 
Nonnulli,  nec  parvi  nominis,  Culleni  aemuli, 
morbum  propositum  nunquam  non  viro  pesti¬ 
lente  grassari  et  dispergi  contendunt :  alii  au¬ 
tem  eum  aliunde  proficisci  credunt,  nec  con¬ 
tagem  sibi  praeferre,  nisi  typhus  ei  jungatur. 
Viri  praeclari  summaque  fide  dignandi  utrique 
sententiae  favent,  necdum,  ut  opinor,  usus  aut 

ratio  partem  alterutram  penitus  firmavit.  Si, 
iis  freto,  quae  usu  didici,  mihi  adhuc  juveni, 
quae  sentiam,  proponere  liceat,  inducor,  qui 
opiner,  Dysenteriam  magna  ex  parte  inflamma¬ 
tionem  membranae  mucosae  fistularum  animae 
et  urinae  simulare.  Membrana  harum  partium 
propria  duplici  de  causa  inflammari  solet  \  ni¬ 
mirum,  contage  propria  admota,  et  aliis  irrita¬ 
mentis.  Catarrhus  enim  modo  frigore,  modo 
contagio  nascitur  \  et  acria  urethrae  illata  in¬ 
flammationem  accendunt,  ei,  quod  ad  notas, 
non  absimilem,  quae  concubitu  impuro  oriun¬ 
da  Gonorrhoea  nominatur.  Idem  de  Dysenteria 
rite  praedicari  sentio  ;  quae  modo  saevit  pes¬ 
tilens  citra  typhum  et  per  se.  Quae  libro  a 
Villisio  conscripto  excerpta  subjeci,  aliqua  lu¬ 
ce  hoc  illustrare  videntur  *. 

*  “  Vili.  Pharm.  Ration.  Part  I. — A.  D.  1670  &  71.  In  una,  sedes 
“  aquosae,  et  quasi  limpidae  cum  subita  virium  prostratione ;  in  altera, 
“  cruentae,  attamen  tolerabilis  existunt.  Anno  1670,  circiter  aequi  noc- 
“  tium  autumnale,  quam  plurimi  dysenteria  incruenta  virum  atroci  ad- 
“  modum  laborabant,  affectus,  et  subito,  et  frequenter  absque  manifesta 
“  occasione  invadens,  laborantes  cum  vomitu  immani,  et  sedibus  crebris 
“  et  aquosis,  cito  in  maximam  debilitatem,  inque  spiritum  horrenda  deli- 
“  quia,  et  virium  omnium  prostrationes  redigebat.  Novi,  inquit,  plures 
“  pridie  satis  sanos,  et  valde  robustos,  intra  duodecim  horas,  morbi  hujus 

DE  INDICIIS. 

Hunc  morbum  mox  futurum  praesagiunt  lan¬ 
guor  animorum  et  corporis,  artus  horrentes  et 
rigentes,  dein  invicem  exardentes.  His  acce¬ 
dunt  febris  notae,  et  dolor  circa  umbilicum  tor¬ 
quens,  manuque  opprimente  intentus.  Dein  su¬ 
pervenit  crebra,  imo  vero  pene  assidua  desidendi 
cupiditas,  pituita  tamen  unice  dejecta.  Tor¬ 
mina  crudelia  vexant.  Aeger  cibum  fastidit, 
et  acceptum  evomit  $  sapor  malus  os  et  fauces 
exasperat,  vitiatis  eorum  humoribus.  Cutis 
summa  praeter  naturam  calet  et  aret ;  sitis  im¬ 
patibilis  cruciat.  Lingua  sorde  candida,  inter¬ 
dum  fusca,  aut,  ut  videtur,  biliosa,  inquinatur. 
Febris  alia  atque  alia  subest,  hujus  mali  comes  : 

“  tyrannide  adeo  miserrime  dejectos,  ut  cum  pulsu  debili  et  exili,  sudore 
il  frigido  atque  respiratione  anhela  et  elata,  jamjam  moribundi,  videren- 
“  tur.  In  curatione,  nulla  evacuatio  juvabit,  quinimo  phlebotomia,  vo- 
“  mitus,  catharsis,  nunquam  non  nocebant,  Yerum  remedia  fere  tantum 
*  cardiaca,  eaque  calidissima.’ * 

interdum  synocha  ;  alias  intermittentis ,  remitten¬ 
tis,  aut  typhi  specie  donata.  Quosdam  dysente¬ 
ricos  cognovi  febre,  vel  ab  ineunte  morbo  ad 
finem,  prorsus  vacare  :  qui  caeteris  signis  ejus 
propriis  torquerentur.  His  Dysenteria  non  mul¬ 
to  postea  fere  chronica  ;  id  est,  pertinax  et  ve¬ 
tusta  futura  est,  nec  fato  nec  salute  celeri  fini¬ 
enda  :  mihimet  inter  milites  in  Hispania  curan¬ 
dos  febris  pl erisque  ea  aegrotantium  ardens,  sive 
synocha  esse  videbatur ;  nec  raro  alvi  fluxus 
primum  omnium  signorum  extitit,  praecipiti 
pede  in  Dysenteriam  abiturus.  Brevi  accedunt 
tormina  graviora ;  et  cupiditas  inanis  dejicien¬ 
di  ingravescit :  venter,  manu  vel  leviter  op¬ 
primente,  insigniter  dolet ;  alvus  crebrius  de¬ 
scendit  ;  modo  pituita  excernitur  sincera,  modo 
cruore  mista  \  subinde  strigmenta,  carunculae 
aut  naturae  adipi  consimiles.  Stercus  simul 
intus  retinetur  ;  si  quid  autem  redditur,  durum 
et  aegre  prodit,  ciboque  crudo,  parum  scilicet 

V 

concocto  mistum.  Interdum  humor  candidus 
dejicitur,  chylo  non  absimilis.  Alvo  istis  va¬ 
cuefacta,  dolor  et  febris  mitescere  solent :  sub- 

inde  natura  fibrata  membranae  aut  valvarum 
conniventium  forma  instructa  cum  stercore  emit¬ 
titur.  Venter  non  continenter  acri  dolore  ten- 
tatur  at  eidem  homini  modo  hic  acutus,  modo 
hebetior  adest ;  modo  conquiescit,  modo  repe¬ 
tit.  Nec  omnibus  dolet  pars  eadem  :  quibus¬ 
dam  ventris  ima  pars  cruciatur ;  hi  simul  assi¬ 
duis,  at  ineptis  moliminibus  dejicere  nituntur*. 
Aliquando  urina  supprimitur,  aut  difficulter, 
parce,  nec  citra  dolorem  effluit.  His  malis  in¬ 
gravescentibus,  vultus  summum  animi  angorem 
denunciat.  Arteriae  inter  haec  crebro  et  for¬ 
titer  saliunt ;  et,  ubi  Dysenteria  pessima  adest, 
dure,  haud  aliter  atque  nervus  canorus  intentus 
et  tremens  :  qualis  equidem  arteriarum  motus 
visceris  cujusvis  abdominis  inflammati  proprius 
est.  Cui  signa  leniora  contingunt,  arteriae  non 
nisi  citius  quam  fert  natura  moventur.  Dejec¬ 
tiones  frequentes  eo  demum  irritant,  et  actiones 
interiores  turbant,  ut  vires  graviter  concidant. 
Alvus  tandem  descendit  corrupta,  foetida,  li¬ 
quida,  et  purulenta :  cupiditas  ista  dejiciendi 


*  Vide  Cleghorn  on  Diseases  of  Minorca,  page  245. 

dolentissima  aegrum  nunquam  dimittit  ;  unde 
prolapsus  ani  nonnunquam  exoritur.  Dentes 
sorde  crassa  obfuscantur :  lingua  inarescit  fus¬ 
ca  ;  interdum  insolito  splendore  nitet,  arida  si¬ 
mul.  Eadem  et  fauces  haud  raro  aphthis  efflo¬ 
rescunt.  Corpus  summum  ubique  male  olet. 
Venter  tumentior  manu  oppressus  magis  dolet. 
Vultus  expallescit  uti  cuivis  exanimi.  Arteriae 
languide,  nec  paribus  intervallis  micant.  Spi¬ 
ritus  crebrius,  nec  sine  angore,  trahitur  et  emit¬ 
titur,  singultu  subinde  interclusus.  Summa 
cutis  gelido  sudat  madore  ;  artus  perfrigent,  et 
aqua  inter  cute  tument.  Tot  tantisque  tandem 
aerumnis  mors  exoptanda  finem  imponit. 

Nequaquam  omnes  eodem  spatio  temporis  hac 
dira  peste  absumuntur  :  aliqui  paucis  diebus  pe¬ 
reunt,  gangraena  accedente  ;  alii  plures  hebdo-  , 
madas,  imo  vero  menses,  aegrotant ;  serius  cujus, , 
intestino  exulcerato,  lentaque  tabe  et  febre  hec - 
tica  conficiendi. 

DE  PROCLIVITATE. 

Quaecunque  noxae  vires  animi  corporisque 
conterere  possint,  homines  huic  morbo  subeun¬ 
do,  admota  causa  excitante,  parant :  vel,  ut  a- 
lias  loquar,  haec  imbecillum  facilius  quam  vali¬ 
dum  corpus  Dysenteria  implicat.  Quo  (it  ut  ii, 
qui  nuper  febricitaverint,  necdum  valetudinem 
integram  receperint,  persaepe  in  eam  incidant» 
Huc  pertinent  labor  gravis,  membra  aut  animus 
fatigatus,  motus  animi  sedaturi,  imo  vero  incita¬ 
turi,  si  diutius  exagitent ;  et  ebrietas  aut  satietas. 
Quo  aliquis  jam  saepius  eadem  aegrotaverit,  eo 
facilius,  eoque  leviori  adhibita  causa,  relabitur. 
Eodem  referenda  videntur  jecinoris,  lienis,  pan¬ 
creatis,  aut  glandium  mesenterii  vitia,  exinani¬ 
tiones  magnae,  et  actio  ventriculi  atque  intestini 
imbecilla  aut  turbata.  Aqua  impura  epota, 
qualem  nempe  stagna  praebent,  cibus  parcior, 
putrescens  aut  parum  saluber,  concoctuque  dif- 

ficilis,  corpus  atra  bile  imbutum,  et  coelum  sole 
torrido  aestuosum,  quale  Indiae  alterutrius  est, 
corpora  procliviora  ad  morbum  propositum  red¬ 
dunt  :  nec  dubium,  quin  aliqua  horum  excitent 


DE  CAUSIS  EXCITANTIBUS. 

Jam  supra  notavi,  omnes  non  idem  sentire  de 
causis  excitantibus,  maximeque  disputari  inter 
medicos  contage  necne  hic  morbus  disseminetur. 
In  animo  est  alias  quasdam  noxas  memorare, 
quae  eum  inferre  existimantur.  Coelum  ex  im¬ 
proviso  e  sicco  et  ardente  humidum  et  frigidum, 
corpus  frigori  roribusque  nocturnis  objectum, 
halitus,  quem  spirat  cutis,  suppressus,  huc  op¬ 
timo  jure,  ut  opinor,  pertinere  habentur.  Sae- 
penumero  milites  in  Dysenteriam  pessimam  in¬ 
cidunt,  ubi,  jam  acerbis  laboribus  fessi,  imbri¬ 
bus  et  Jovi  frigido  patent.  Joannes  Pringelius 
Eques  ita  loquitur  :  “  The  army  marched  ali 
night,  and  fought  next  morning  at  Dettingen. 

*'c  On  the  night  following,  the  men  la y  on  the 
cc  field  of  battle  without  tents,  exposed  to  a 
“  lieavy  rain,  and  for  a  few  nights  after  thjey 
“  wanted  straw.”  Then  he  adds,  <c  By  these 
cc  accidents  a  sudden  change  in  the  health  of 
66  the  army  took  place,  500  were  seized  with 
64  Dysentery.” 

De  auris  paludum  malis,  quae  micisma  nomi¬ 
nari  solent,  non  silere  oportet.  Medicus  prae¬ 
clarus  jam  relatus  has  habuit  creberrimae  et  va- 
ientissimae  causae  excitanti ;  quippe  quae  uni¬ 
ca  fere  hoc  morbo  milites  in  Germania  impli¬ 
care  ei  videretur.  Quotidiano  sane  usu  doce¬ 
mur,  legiones,  quae  in  agro  palustri  castra  po¬ 
nunt,  ubi  ardores  meridiani  et  frigora  nocturna 
invicem  auras  malignas  in  sublime  ferunt  et 
densant,  exitiosissima  hac  peste  debellari ;  vi¬ 
rosque  fortes,  hostibus  infestissimos,  facile  suc¬ 
cumbere,  tot  malis  oppressos.  Inter  officia  a- 
pud  Lusitanos  exequenda,  meum  erat  notare 
eos  qui  agrum  Abrantianum  incoluerint,  hujus 
morbi  fere  immunes  extitisse  $  eos  vero,  qui  ri- 

pam  alteram  fluminis  Tagi  accoluerint  crudeli¬ 
ter  eo  esse  plexos  :  quibus  scilicet  natura  so¬ 
lum  palustre,  coelum  torridum,  rores  et  algores 
nocturnos  dederit.  Judicare  igitur  licet  hic 
duplicem  noxam  moliri ;  scilicet  auram  palu¬ 
dibus  ortam,  et  coeli  rationem  malam,  sudori 
supprimendo  habilem :  quinetiam,  hanc  illam 
fovere  et  intendere. 

Quaecunque  alimenti  fistulam  exasperant, 
qualia  sunt  fel  vitiosum,  acor,  alvus  pigra,  huic 
malo  favent.  Gregorius  inter  praelegendum 
meminit,  cuidam  choleram  idem  intulisse.  Ne¬ 
que,  si  fel  acrius  et  superfluens  causae  sit  ha¬ 
bendum,  dictu  erit  difficile,  cur  autumno  sae¬ 
viat  Dysenteria .  Fructus  aciduli  largius  inges¬ 
ti  huc  quoque  spectant ;  quamvis  Zimmerman- 
nus  et  Pringelius  hanc  causam  abjecerint.  Il¬ 
lud  certe  praedicabo,  complures,  qui  febricita¬ 
verant,  jam  convalescentes,  me  curante,  proti¬ 
nus  in  morbum  propositum  incidisse,  uvis  avide 
voratis  ;  alios  vero  in  eodem  conclavi  cuban¬ 
tes,  fructu  non  accepto,  integros  perstitisse. 

Nullus  dubitare  possum,  quin  virus  pestilens, 
et  sui  generis,  recensendum  sit  inter  noxas  ge¬ 
netrices.  Hoc  vero,  si  quidem  sensus  latet,  nec 
videndum,  nec  tactu  aut  olfactu  deprehenden¬ 
dum,  quid  aut  quale  sit,  minus  constat :  aliis  a 
dejectionibus  provenire,  aliis  per  cutem,  aut 
pulmonem  spirari  videtur,  Diris  effectibus  sa¬ 
tis  cognoscitur  :  quibus  unicis  nixi  existere 
credimus ;  haud  secus  atque  animam,  vim  pro¬ 
priam  musculorum,  &c.  eo  esse  putamus,  quod 
eorum  opera  et  molimina  perspicimus.  Verisimile 
est  cibum  acrem,  durum,  concoctu  difficilem, 
caseum,  salsamenta,  et  alia  ejusmodi,  operam  ad 

i' 

Dysenteriam  inferendam  et  acuendam  conferre. 


DE  CAUSA  CONTINENTE. 

Qua  causa  contineatur  morbus,  de  quo  agi¬ 
tur,  scilicet  quae  causa  eum  cc  sublata  tollat, 
mutata  mutet,  ”  minus  lucide  patet.  Cullenus 
hanc  esse  spasmum  fibrarum  motricium  intesti- 

ni  crassi,  et  praesertim  coli  existimat.  Prin- 
gelio  videtur  naturam  putrem  et  malignam 
huc  delatam  inflammationem  movere  :  hanc 
vero  saepe  in  gangraenam  mere.  Hartius 
opinatur  Dysenteriam  inflammatione  membra¬ 
nae  internae  mucosae  dictae,  contineri ;  et  ac¬ 
tionem  abnormem  et  incitatam  hanc  progigne¬ 
re.  In  cujus  equidem  verba  ut  jurem,  valde  in¬ 
ducor  :  et  notis  omnibus  in  animo  habitis,  cum 
quae,  aegro  adhuc  spirante,  tum  etiam  quae  ca¬ 
davere  secto,  patefiant,  vix  dubium  est,  quin 
inflammetur  membrana  intima.  Denique,  scire 
licet  hanc  inflammationem  tanto  irritamento 
fieri,  ut  postea  spasmus  ei  accedat. 


DE  DIAGNOSI. 

Signa,  quae  malum,  quod  prosequor,  denun¬ 
tiant,  tam  fere  propria,  evidentia,  et  sui  generis 
sunt,  ut  vix  aliquis  artis  medendi  paulo  peritior 
alios  morbos  cum  eo  confundere  et  miscere  pos- 

sit.  Aliquando  autem  jam  iniens  Diarrhoeae 
speciem  sibi  praefert.  His  vero  notis  invicem 
dignosci  poterit.  Utriusque  commune  est,  ut 
alvus  crebro  descendat.  Quem  autem  Diar¬ 
rhoea  tentat,  ei  stercus  excernitur,  solito  equi¬ 
dem  liquidius ;  quem  vero  Dysenteria ,  eruor, 
pituita,  strigmentum.  Huic  tormina  et  cupi¬ 
ditas  dejiciendi  molestissima  longe  plus  cru¬ 
ciant  :  quinetiam,  illi  desunt  febris  et  virus  pesti¬ 
lens.  Huic  si  stercus  emittitur,  durissimum 
est,  perexiguum,  et  gravi  dolore  exit. 

Cholera .- — Vomitus  et  dejectiones  biliosae, 
febris  nulla,  surae  spasmo  rigentes,  et  salus  aut 
mors  cita,  satis  superque  Choleram  ab  hoc  mor¬ 
bo  discernunt. 

Haemorrhois.— Sanguis  ab  imo  intestino  pro¬ 
fusus  facit,  ut  Haemorrhois  Dysenteriam  simulet. 
Illi  tamen  dejectiones,  quales  fert  natura,  dolor 
ani  et  lumborum,  tubercula  livida  circa  anum, 
et  aliae  notae  satis  clarae  contingunt ;  quae 
huic  omnes  deficiunt. 

Colica— Qui  Colica  laborat,  ei  alvus  pertina¬ 
cissima  esse  solet,  febris  deest,  dolor  ventris, 
manu  opprimente  mitescit.  Quibus  indiciis  per¬ 
pensis,  dubitare  et  hallucinari  non  licebit. 

Enteritis  erythemodea . — Si  quis  dubitet  Dy¬ 
senteria  an  Enteritis  erythemoidea  subesset,  has 
notas  observare  oportet.  Dolor  ventris  huic 
acutus  et  quasi  urens  torquet :  ventriculus  per- 
quam  irritabilis  ingesta  omnia  extemplo  respuit : 
pulsus  arteriarum  exiles  sunt  et  duri :  deest  cu¬ 
piditas  desidendi  frequens  \  et  notae  omnes  il~ 
lico  superveniunt. 


DE  PROGNOSI. 

Quo  rite  de  eventu  futuro  judicemus,  notare 
oportebit  loci,  coeli  et  tempestatis  rationem  ; 
quamdiu  homo  jam  aegrotaverit ;  quae  sit  aetas, 
quae  vires,  quae  corporis  proprietas ;  qualem 
vitam  aeger  secutus  fuerit ;  qualia  signa  plec- 

tant,  acerba  an  lenia.  Si  robur  nondum  vehe¬ 
menter  conciderit;  si  aeger  juventa  floreat,  et 
medicina  tempestive  morbo  obstare  coeperit; 
si  porro  curatio  idonea  dejectiones  rariores  et 
meliores  fecerit ;  si  tormina,  dolores  et  febris 
consopiantur  et  leventur  ;  si  summa  cutis  ma¬ 
dore  tepido  ubique  aequaliter  humet ;  arteriae 
molliter,  tardius,  nec  languide  saliant ;  si  homo 
noctu  dormit,  cibosque  rite  appetit,  nec  venter 
prorsus  acute  dolet ;  salvum  eum  futurum  pu¬ 
tamus. 

Si  Dysenteria  febri  intermittenti  superveniat, 
haeve  vicissim  occupent;  sive  jecur  aut  lien 
aut  'pancreas ,  aut  hacc  omnia  simul,  vitientur, 
salus  difficilior,  auguriumque  peius.  Si  infan¬ 
tes,  mulieres,  senes,  aut  morbis  prioribus  aliun- 
deve  fracti  aegrotent ;  si  febris  etiam  remitten¬ 
tis,  aut  typhi  speciem  induit ;  si  tormina  crude¬ 
lia  perstant,  et  dejiciendi  cupiditas ;  si  anus 
prolabitur,  vultus  pallet,  et  angorem  exhibet ; 
si  aqua  intercute  artus  tument,  dejectiones  pu¬ 
rulentae,  graveolentes,  aut  acres  sunt ;  cruorve 

coactus  et  foetidus  descendit ;  si  lingua  fusca 
et  arida  est ;  arteriae  micant  inaequaliter,  exi¬ 
liter,  nec  paribus  intervallis  ,  si  dolor  repente 
quiescit  j  si  cutis  sudore  gelido  diffluit ;  steicus 
et  urina  animi  injussu  elabuntur  ;  si  miser  assi¬ 
due  singultit  \  corpus  male  olet,  artus  perfri- 
gent :  constat  mortem  in  propinquo  esse,  non 
evitandam. 


DE  SIGNORUM  RATIONE. 

Iis  freti,  quae  supra  proposuimus,  non  diffi¬ 
culter  signorum  rationem  reddere  poterimus. 
Cum  membrana  intestini  intima  inflammatur, 
plus  quam  ex  consuetudine  secernit,  et  aciia 
intus  retenta  pituita  secieta  miscentui.  Hinc 
motus  abnormes,  tormina  et  dolor  nascuntur. 
Inflammationi  spcisufius  accedit!  hinc,  colo  coaic- 
tato,  stercus  retinetur,  et  ejus  parte  tenuiori  re- 
sorpta  indurescit.  Natura  graves  et  fere  ina¬ 
nes  edit  nisus  ad  hoc  ejiciendum  ;  unde,  praeter 
alias  notas,  anus  aliquando  prolabitur.  Moli- 

mina  ista,  coarctatio  intestini,  et  stercus  durum, 
faciunt,  ut  vasis  membranae  intimae  diruptis, 
dejiciatur  sanguis  ipse  ;  nec  aliunde  proficis¬ 
cuntur,  morbo  inveterato,  dejectiones  purulen¬ 
tae  et  cruentae.  Naturae  membranae  consimi¬ 
les,  quas  auctores  toties  descripserunt,  e  pituita 
coacta  constare  videntur  ;  quae  ideo  fistulae 
formam  sibi  adsciscit :  et  unde  nonnulli  sense¬ 
runt  membranam  intimam  ipsam  dilaceratam 
potius  excerni.  Hanc  interdum  profecto  dejici 
credo  \  cujus  excretae  Monro  tertius  exemplar 
luculentum  ejus  alumnis  exhibere  consuevit. 
Hanc  partem  membranae  intimae  dejectam  me¬ 
dicus  eximius  Donaldus  Monro  cum  nostro 
professore  communicavit.  Urinae  difficultas, 
quae  aliquando  exercet,  imo  vero  urina  sup¬ 
pressa,  aut  stercore  duro  cervicem  vesicae  op¬ 
primente,  aut  hujus  fibris  spasmo  strictis,  aut 
inflammatione  huc  pertinente,  gignitur. 

QUAE,  CORPORIBUS  SECTIS,  PATEANT. 

Quae  mortui  cadavere  inciso  observantur, 
quam  gravissimi  sunt  momenti,  et  cognitu  dig- 
missima.  Intestina,  colon  et  rectum  crassiora 
reperiuntur  et  exulcerata.  Semel  eam  partem 
quae  Jtemra  sigmoidea  vocatur,  crassissimam 
inveni ;  spongiosam  quasi  factam,  et  exulcera¬ 
tione  penitus  exesam.  Hic  illic  intestina  pu¬ 
re  inquinantur,  et  nonnunquam  ulceribus  exi¬ 
guis,  granatisque,  roduntur.  Non  raro  notae  in¬ 
flammationis  late  patent,  et  passim  maculae  livi¬ 
dae,  gangraenae  scilicet  indicia,  videntur.  Mo¬ 
do  intestina  et  peritonaeum  cohaerent ;  glan¬ 
des  mesenterii  subinde  vitiantur  ;  jecur  fere 
grandius  induruisse  observatur  ;  aliquando  mo¬ 
les  ejus  imminuitur  ;  colore  porro  variat,  qui 
saepius  tamen  saturior  est :  non  raro  hoc  viscus 
partibus  vicinis  haeret.  Lien  plerisque  amplia- 


DE  DYSENTERIA. 


21 


tur ;  qui  tamen  uni  aegro,  Davidson,  ovo  gal¬ 
linae  minor  erat.  Eidem  jecur  amplificatum 
contigit,  et  pancreas .  Raro  meum  fuit  intus- 
susceptionem  videre.  Capsula  fellis  bile  atriore 
et  viscide  superfluere  consuevit. 


DE  MEDENDI  RATIONE.. 


D  ysentericis  semper  cubandum,  si  fieri  pos¬ 
sit.  Tepidarium  admodum  juvabit ;  si  res  id 
non  sinant,  venter  et  artus  inferiores  aqua  tepi¬ 
da  aut  panno  laneo  hac  madefacto,  fovendi. 
Corpus  laneo  vestitu  obtegendum.  Victus  e 
materia  tenuissima  esse  debet,  et  potus  diluti 
libere  bibendi.  Alvus  liquore  glutinoso  et  mul- 
cente  ducenda,  quo  acria  eluantur,  et  stercus 
durum  emolliatur. 

Sanguinis  detractio .■ — Ubi  tormina  acerba  con¬ 
tinenter  urgent,  venter  perquam  dolet,  arteriae 
dure  et  fortiter  moventur,  nec  labuntur  vires. 

sanguis,  vena  percussa,  mittendus  ;  quo  debelle¬ 
tur  inflammatio,  praecipiti  pede  in  gangraenam 
abitura.  Hoc  remedio  saepius  aut  rarius  uten¬ 
dum,  prout  edoceant  ratio  notarum,  roboris,  ae¬ 
tatis,  et  quae  sunt  similia.  Quod  si  signa  mi-  • 
nus  graviter  plectant,  venas  ferire  non  opus  est.. 
Raro  enim  licet  hunc  morbum,  uti  alias  inflam-- 
mationes,  ineuntem  protinus,  mittendo  sangui¬ 
ne,  discutere  :  aliis  igitur  innitendum. 

Alvi  purgantia .* — Convenit  inter  omnes,  a!-- 
vum  esse  expurgandam  ;  nulla  spes  affulgere: 
coepit,  nisi  intestinis  jam  probe  vacuefactis., 
Non  igitur  considerandum  quoties  jam  alvuss 
descenderit,  sed  quid  dejectum  fuerit,  et  quales* 
notae  aliae  subessent.  Si  enim  tormina  non 
mitigantur,  nec  stercus  exierit,  quotiescunque; 
homo  desiderit,  alvus  medicamentis  adhuc  soli- 

i 

citanda.  Si  jam  sales  medii  ingesti  fuerint,  ve- 
luti  Phosphas  Sodae,  Sulphas  Magnesiae ,  et  alii,:, 
nec  succurrerunt,  Submurias  Hydrargyri ,  Jalap- 
pam ,  et  Rheum  Palmatum  adjicere  decet.  Nec 
vero  medicamina  acriora  juvabunt ;  metuendum 

enim  ne  inflammationem  acuant.  Iteranda 
tamen  medicamina  jam  relata  ;  nec  omittendum 
Oleum  Ricini  Communis.  Scire  licet,  ni  alvum 
rite  depleamus,  mala  permansura ;  quibuscun¬ 
que  aliis  auxiliis  utamur,  et  superventuram  Dy¬ 
senteriam  Chronicam ,  non  nisi  hydrargyro  con¬ 
cesso  medicabilem  ;  quod  ipsum  remedium  quo¬ 
que  valetudinem  insigniter  concutiet. 

De  sudoris  moventibus.— Intestinis  demum  ex¬ 
inanitis,  Pulvis  Ipecacuanhae  cum  Opio  Aquae 
Acetitis  Ammoniae  adjectus  valde  proderit ;  tor¬ 
mina  enim  consopiet,  spasmum  solvet,  et  sudo¬ 
rem  benignum  eliciet.  Sudor  jam  ortus  horas 
sex  vel  octo  promovendus,  opio  equidem  omisso, 
sed  epoto ;  aliquo  liquore  tepido  mitique ;  et 
corpore  stragulis  multis  operto. 

Hydrar gyrus. — Quoties  auxilia  jam  dicta  non 
signa  sustulerint,  nec  jam  licet,  aut  opus  esse 
videtur  amplius  venas  deplere,  Submurias  Hy¬ 
drar  gyri  caeteris  remediis  longe  praepollere  vi¬ 
detur.  Non  ab  eo  abstinendum,  eo  quod  Dy~ 

senteria  nondum  Chronica  accesserit.  Saepe  e- 
nim  ab  hac  incipiente,  felicissimo  eventu  minis¬ 
tratum  est.  Hoc  metallum  actione  sui  generis 
proficere  videtur  ;  et  frequenter  valde  auxilia¬ 
tur,  ubi  nec  sudorem  nec  dejectionem  moverit. 
Vi  pollere  videtur  discutiendi ;  raro  enim  Scir- 
rhus  aut  Hydrops  Dysenteriae  supervenit,  hoc 
remedio  adhibito  ;  nec  male  dicitur  naturae  me- 
dicatrici  ancillari ;  scilicet  vitia  organica  inflam¬ 
matione  exorta  praecavere  aut  tollere  ;  quod 
natura  ipsa  per  se  non  penitus  efficere  potest. 
Quomodo  molitur,  minus  constat ;  conjicio  sane, 
membranas  mucosas  proprie  ab  hoc  metallo  af¬ 
fici  ;  scilicet  ad  actionem  novam  inflammationi 
inimicam  et  contrariam  incitari.  Hoc  de  nullo 
alio  remedio  praedicari  potest.  Dare  solebam 
initio  grana  decem  vel  quinque  Submuriatis  Hy¬ 
dra  rgyr  i,  dein  tertia  vel  quarta  quaque  hora,  duo 
ingessi,  dum  signa  debellaverit.  Hic  bonus  e- 
ventus  tertio,  quartove  die  fere  accidit ;  quando 
sensim,  copia  imminuta,  tandem  prorsus  omisi. 
Si  Hydrargyrus  os  solito  modo  affecerit,  inter¬ 
mittere  consuevi :  saepe  autem,  ore  et  glandibus 

salivae  secernentibus  integerrimis,  sanitatem  re¬ 
duxit.  Dein  causas  evitari,  corticem  Cmchonae 
Officinalis  dari,  et  cibum  satis  aliturum  sumi,  e 
farre  praecipue  confectum,  jussi ;  quibus  serva¬ 
tis,  morbus  vix  unquam  recidit.  Nullus  inter 
septuaginta  aegros  ita  curatos  emortuus  est. 
Medicamentum,  quod  prosequor,  nunquam  non 
admodum  adjuvit,  saeviente  Dysenteria  Chronica , 
necdum  exulcerato  intestino.  Ubi  vero  huc 
ventum  est,  in  praecipiti  aeger  versatur  ;  et  me¬ 
dici  est  alvi  fluxum  et  alias  notas  Ojpio,  Eoctrac- 
ti  Mimosae  Catechu  Kinoque,  cohibere.  Opium 
amylo  et  aqua  tepida  mistum  bene  per  alvum 
infunditur.  Spes  vero  nulla  superest ;  nec 
praecepta  perpetua  curationem  regunt:  illud 
vero  constat,  summa  ope  singulas  notarum  ma¬ 
larum  consopiendas  esse.  Si  febris  intermittens 
aut  remittens  comitetur,  cortice  Cinchonae  Ojfi - 
cinalis  utendum,  alvo  prius  rite  vacuefacta. 

Exulcerantia . — Dolore  et  aliis  malis  exar¬ 
dentibus,  si  virium  ratio  venas  incidi  non  per¬ 
mittit,  emplastrum  Melotis  Vesicatorii  ventri  im- 

ponendum ;  amplum  exiguo  praestare  videtur. 
Verisimile  est  hirudines  quoque  profuturas. 

Alvi  ductio.— Alvum  ducere,  infusis  liquoribus 
mulcendo  idoneis,  morbo  jam  ineunte,  utilissi¬ 
mum  est.  Si  dejiciendi  cupiditas  perquam  affli¬ 
git,  malis  caeteris  sedatis,  infundenda  erit  per 
alvum  aqua  tepida  amylo  et  opio  imbuta.  Si  in¬ 
testinum  rectum  inflammatur,  opii  concreti  gra¬ 
na  tria  aut  quinque  in  idem  injicere  haud  alie¬ 
num  erit.  Denique  scire  licet,  Hyoscyamum 
nigrum>  vel  signis  vehementer  saevientibus,  tuto 
ingeri ;  quippe  quae  herba  dolorem  sedat,  nec 
vero,  ut  opium ,  alvum  tardat,  calefacit,  aut  cor 
et  arterias  incitat. 


FINIS. 


